
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1364 


23 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 35257/2001 κοινής Υπουργικής 
Απόφασης «Σύσταση ειδικής υπηρεσίας με τίτλο 
“Υπηρεσία Σχεδιασμού και Αξιολόγησης Περιφε¬ 
ρειακής Πολιτικής και Προγραμμάτων”» σύμφωνα 

με το άρθρο 3 του Ν. 2860/2000. 1 

Πιστωτικές διευκολύνσεις σε επιχειρήσεις και Επαγγελ- 
ματίες που επλήγησαν απάτη πυρκαγιά που της 10ης 
Ιανουάριου 1991 στο κέντρο της Αθήνας στο κτίριο 
επί των οδών Πανεπιστημίου 62 Θεμιστοκλέους 1... 2 

Καθορισμός ειδικών ορίων ηλικίας διορισμού προσω¬ 
πικού του Υπουργείου Εξωτερικών. 3 

Καθορισμός όρων και προϋποθέσεων αναγραφής 
εμπορικών διαφημίσεων στα Επιβατηγό Δημόσιας 

Χρήσης (ΕΔΧ) αυτοκίνητα. 4 

Όροι, προϋποθέσεις και διαδικασία για το χαρακτηρι¬ 
σμό μιας περιοχής ως αστικής, μιας γραμμής ως 
αστικής ή υπεραστικής, καθώς και για τον καθορι¬ 
σμό αφετηριών, τερμάτων, διαδρομών στάσεων 
σταθμών, πρακτορείων εξυπηρέτησης και εκδοτη- 

ρίων εισιτηρίων. 5 

Τροποποίηση της 36927/4751/2002 (Β' 847) υπουργι¬ 
κής απόφασης «Όροι και προϋποθέσεις για τη χο¬ 
ρήγηση αδειών ίδρυσης και λειτουργίας Ιδιωτικών 
Κέντρων Τεχνικού Ελέγχου Οχημάτων (Ι.Κ.Τ.ΕΌ.)». 6 


ΑΠΟΦΑΣΕΙ Σ 

Αριθ. 61028 (1) 

Τροποποίηση της 35257/2001 κοινής Υπουργικής Απόφα¬ 
σης «Σύσταση ειδικής υπηρεσίας με τίτλο “Υπηρεσία 
Σχεδιασμού και Αξιολόγησης Περιφερειακής Πολιτι¬ 
κής και Προγραμμάτων”» σύμφωνα με το άρθρο 3 του 
Ν. 2860/2000. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Το άρθρο 29 Α του Ν. 1558/85 «Κυβέρνηση και Κυ¬ 


βερνητικά Όργανα» (ΦΕΚ 137/Α") όπως συμπληρώθηκε 
με το άρθρο 27 του Ν. 2081/92 (ΦΕΚ 154/Α') καιαντικατα- 
στάθηκε με το άρθρο 1 παρ. 2α του Ν. 2469/97 (ΦΕΚ 
38/Α'). 

2. Τη ΔΙΔΚ/ΦΙ/2/22875 κοινή απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης «Καθορισμός αρμοδιοτήτωντων Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης» (ΦΕΚ 1480/Β731.10.2001). 

3. Την 1065956/863/Α0006 (ΦΕΚ Β' 985/16.7.2003) κοινή 
απόφαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

4. Τη ΔΙΔΚ/Φ1/2/13773 (ΦΕΚ Β' 985/16.7.2003) κοινή 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων στον Υφυπουργό Εσωτερικών, Δημόσιας 
Διοίκησης και Αποκέντρωσης Νίκο Μπίστη». 

5. Την 1065956/863/Α0006/15.7.2003 (ΦΕΚ 985/τ.Β'/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών «Τροποποίηση 
της απόφαση «Καθορισμός αρμοδιοτήτωντων Υφυπουρ¬ 
γών Οικονομίας και Οικονομικών» (ΦΕΚ 1073/ 
τ.Β'/1.8.2003). 

6. Το Νόμο 2860/2000 (ΦΕΚ 251/14.11.2000) και ειδικό¬ 
τερα το άρθρο 7 και τα άρθρα 4,5 και 6. 

7. Τον Κανονισμό (ΕΚ) 1260/1999 του Συμβουλίου της 
21.6.1999. 

8. Το Κ.Π.Σ. 2000-2006. 

9. Την ΚΥΑ 35257/17.10.2001, για τη Σύσταση της ειδι¬ 
κής Υπηρεσίας με τίτλο «Υπηρεσία Σχεδιασμού και Αξιο¬ 
λόγησης Περιφερειακής Πολιτικής και Προγραμμάτων» 

10. Τις διατάξεις του Π.Δ. «Συγχώνευση των Υπουργεί¬ 
ων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/Α'). 

11. Το γεγονός ότι από την απόφαση αυτή προκαλείται 
ετήσια δαπάνη ποσού 245.000 ευρώ περίπου, η οποία θα 
αντιμετωπισθεί από πιστώσεις του προϋπολογισμού Δη¬ 
μοσίων Επενδύσεων. Για το τρέχον έτος η εν λόγω δαπά¬ 
νη περιορίζεται στο ποσό των 68.000 ευρώ περίπου, απο¬ 
φασίζουμε: 

Την τροποποίηση της παραγράφου 2 του Άρθρου 4της 
εν θέματος ΚΥΑ35257/17.10.2001 ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το προσωπικό της Υπηρεσίας Σχεδιασμού και Αξιολό¬ 
γησης Περιφερειακής Πολιτικής και Προγραμμάτων, 
ανέρχεται σε 33 άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης (Π.Ε.) συ¬ 
μπεριλαμβανομένου του ειδικού επιστημονικού προσωπι¬ 
κού, 27 άτομα 

Β. Κατηγορία Τεχνολογικής Εκπαίδευσης (Τ.Ε), 3 άτομα 

Γ. Κατηγορία Δευτεροβάθμιας Εκπαίδευσης (Δ.Ε.), 3 
άτομα. 

Κατά τα λοιπά εξακολουθεί να ισχύει η 35257/ 
17.10.2001 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ 

ΧΡ. ΠΑΧΤΑΣ- ΝΙΚ. ΦΑΡΜΑΚΗΣ ΝΙΚ. ΜΠΙΣΤΗΣ-ΛΑΜΠΡΟΣ ΠΑΠΑΔΗΜΑΣ 
-♦- 

Αριθ. 61256/Β 2049 (2) 

Πιστωτικές διευκολύνσεις σε επιχειρήσεις και Επαγγελ- 
ματίες που επλήγησαν από τη πυρκαγιά που της 10ης 
Ιανουάριου 1991 στο κέντρο της Αθήνας στο κτίριο επί 
των οδών Πανεπιστημίου 62 Θεμιστοκλέους 1. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/85 (ΦΕΚΑ' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και ισχύει. 

2. Το Ν. 1266/82 «Περί Οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

3. Τις διατάξεις του Ν. 128/75 όπως ισχύει, «περί τρο- 
ποποιήσεως και συμπληρώσεως διατάξεων τινών αναφε- 
ρομένων εις την λειτουργία του χρηματοδοτικού συστή¬ 
ματος». 

4. Την πράξη του Διοικητή της Τράπεζας της Ελλάδος 
1620/5.10.89 «Ρυθμίσεις οφειλών για τραπεζικό δανει¬ 
σμό» όπως ισχύει. 

5. Τις ανάγκες για πιστωτικές διευκολύνσεις που δημι- 
ουργήθηκαν στις επιχειρήσεις και τους επαγγελματίες 
που επλήγησαν απότη πυρκαγιά στις 10 Ιανουάριου 1991 
στο κέντρο της Αθήνας στο κτίριο επί των οδών Πανεπι¬ 
στημίου 62 και Θεμιστοκλέους 1, αποφασίζουμε: 

Την έγκριση πιστωτικών διευκολύνσεων σε επιχειρήσεις 
και επαγγελματίες που επλήγησαν από τη πυρκαγιά που 
εκδηλώθηκε κατά τη διάρκεια των γεγονότων που διαδρα¬ 
ματίστηκαν στις 10 Ιανουάριου 1991 στο κέντρο της Αθή¬ 
νας στο κτίριο επί των οδών Πανεπιστημίου 62 και Θεμι¬ 
στοκλέους 1 με τους κάτωθι όρους και προϋποθέσεις: 

Α. ΧΟΡΗΓΗΣΗ ΔΑΝΕΙΩΝ ΓΙΑ ΤΗΝ ΑΠΟΚΑΤΑΣΤΑΣΗ ΖΗ¬ 
ΜΙΩΝ ΣΕ ΕΠΙΧΕΙΡΗΣΕΙΣ ΚΑΙ ΕΠΑΓΓΕΛΜΑΤΙΕΣ 

Εγκρίνεται η δανειοδότηση από τα Πιστωτικά Ιδρύματα 
σε επιχειρήσεις και επαγγελματίες για την αποκατάσταση 
ζημιών στον μηχανολογικό και λοιπό εξοπλισμό, πρώτες 
ύλες και εμπορεύματα, ως ακολούθως: 

Το δάνειο δύναται να ανέρχεται μέχρι 600.000 ευρώ (για 
συνολικό Τραπεζικό δανεισμό με βάση την παρούσα Από¬ 
φαση) και θα είναι διάρκειας 15 ετών συμπεριλαμβανομέ- 


νης περιόδου χάριτος δύο (2) ετών. Το επιτόκιο θα επιδο¬ 
τείται κατά 100% καθ’ όλη τη διάρκεια του δανείου και θα 
βαρύνει το λογαριασμό του Ν. 128/75. Το ανωτέρω δάνειο 
θα εξοφληθεί με ίσες ετήσιες χρεωλυτικές δόσεις (με κα¬ 
ταβολή των τόκων στη λήξη κάθε περιόδου εκτοκισμού) ή 
ίσες ετήσιες τοκοχρεωλυτικές δόσεις. 

Για το κεφάλαιο και τους τόκους του δανείου αυτού θα 
παρέχεται η εγγύηση του Ελληνικού Δημοσίου σύμφωνα 
με τις διατάξεις του Ν. 2322/95. 

Ως επιτόκιο ορίζεται το εκάστοτε επιτόκιο της τελευταί¬ 
ας έκδοσης εντόκων γραμματίων Ελληνικού Δημοσίου 
(ΕΓΕΔ) δωδεκάμηνης διάρκειας προσαυξημένο κατά 
50% χωρίς καμία άλλη προσαύξηση. 

Για τον προσδιορισμό του ποσού του δανείου θα λη- 
φθούν υπόψη τα στοιχεία της απογραφής της 31.12.1990 
από το επίσημο βιβλίο απογραφών και εφόσον αυτό κα¬ 
ταστράφηκε από την πυρκαϊά από βεβαίωση της αρμό¬ 
διας Δ. Ο. Υ. για τα σχετικά στοιχεία που δηλώθηκαν για τη 
χρήση 1990. 

Β. ΧΟΡΗΓΗΣΗ ΔΑΝΕΙΩΝ ΓΙΑ ΚΕΦΑΛΑΙΑ ΚΙΝΗΣΗΣ ΣΕ 
ΕΠΙΧΕΙΡΗΣΕΙΣ ΚΑΙ ΕΠΑΓΓΕΛΜΑΤΙΕΣ 

Εγκρίνεται η επιδότηση επιτοκίου δανεισμού για δάνειο 
κεφαλαίου κίνησης που θα χορηγηθεί στις επιχειρήσεις 
και επαγγελματίες μέχρι 50% του κύκλου εργασιών του 
έτους 1990, όπως προκύπτει από τα δηλωθέντα στοιχεία 
στην αρμόδια ΔΟΥ. 

Το δάνειο (συνολικού Τραπεζικού δανεισμού με βάση 
την παρούσα Απόφαση) θα είναι διάρκειας 5 ετών συμπε- 
ριλαμβανομένης περιόδου χάριτος 2 ετών. Το επιτόκιο 
της περιόδου χάριτος θα επιδοτείται κατά 100%. Η επιδό¬ 
τηση για την υπόλοιπη διάρκεια του δανείου ανέρχεται 
στο 50%. Το ανωτέρω δάνειο θα εξοφληθεί με ίσες ετή¬ 
σιες χρεωλυτικές δόσεις (με καταβολή των τόκων στη λή¬ 
ξη κάθε περιόδου εκτοκισμού) ή ίσες ετήσιες τοκοχρεω¬ 
λυτικές δόσεις. 

Ως επιτόκιο ορίζεται το εκάστοτε επιτόκιο της τελευταί¬ 
ας έκδοσης εντόκων γραμματίων Ελληνικού Δημοσίου 
(ΕΓΕΔ) δωδεκάμηνης διάρκειας προσαυξημένο κατά 
50% χωρίς καμία άλλη προσαύξηση και θα επιδοτείται 
από το λογαριασμό του Ν. 128/75. 

Γ ια τους τόκους και το κεφάλαιο των ανωτέρω δανείων 
θα παρασχεθεί εγγύηση του Ελληνικού Δημοσίου σύμ¬ 
φωνα με τις διατάξεις του Ν. 2322/95. 

Γ. ΚΑΛΥΨΗ ΔΑΠΑΝΗΣ ΚΑΙ ΛΟΙΠΕΣ ΔΙΑΤΑΞΕΙΣ 

Σε περίπτωση κατά την οποία δεν πληρωθούν δύο ετή¬ 
σιες τοκοχρεωλυτικές ή χρεωλυτικές δόσεις, τα δάνεια 
των περιπτώσεων Α και Β θα καθίστανται ληξιπρόθεσμα 
και απαιτητά και θα παύει η ισχύουσα ρύθμιση. 

Γ ια την υπαγωγή των επιχειρήσεων και επαγγελματιών 
στα ανωτέρω κεφάλαια απαραίτητη προϋπόθεση είναι να 
μη έχουν δανειοδοτηθεί με τις ευεργετικές διατάξεις που 
εκδόθηκαν με βάση τις διατάξεις του άρθρου 33 του Ν. 
1954/1991 και να μη λειτουργούν εξ αιτίας των ζημιών από 
την εν λόγω πυρκαϊά. 

Η χορήγηση των δανείων θα γίνει χωρίς να ληφθούν 
υπόψη τα οποιαδήποτε υφιστάμενα δυσμενή στοιχεία 
των δικαιούχων επιχειρήσεων ή φορέων τους. 

Η δαπάνη που προκαλείται από τις διατάξεις της πα¬ 
ρούσας απόφασης, το ύψος της οποίας δεν είναι δυνατόν 
να προσδιορισθεί, θα βαρύνει το λογαριασμό του Ν. 
128/75. 

Οι αιτήσεις στις Τράπεζες για την υπαγωγή τους στην 
ως άνω ρύθμιση θα πρέπει να γίνουν το αργότερο μέχρι 
30.11.2003. 

Η παρούσα απόφαση ισχύει από την ημερομηνία της 
υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. ΔΙΠΠ/Φ. ΗΛ/6436 (3) 

Καθορισμός ειδικών ορίων ηλικίας διορισμού προσωπι¬ 
κού του Υπουργείου Εξωτερικών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 11 του άρθρου 10 του Ν. 
3051/2002 (ΦΕΚ220/Α720.9.2002). 

2. Τις διατάξεις της παρ. 1 του άρθρου 9 του Ν. 
3072/2002 (ΦΕΚ294/Α74.12.2002). 

3. Τα Π26-4891/ΑΣ 2739/3.3.2003 και Π26-19785/ΑΣ 
9052/29.7.2003 έγγραφα του Υπουργείου Εξωτερικών. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε ανώτατο όριο ηλικίας διορισμού προσω¬ 
πικού του Υπουργείου Εξωτερικών, ως κατωτέρω: 

Διπλωματικός Κλάδος 37ο έτος 

Κλάδος υπαλλήλων Οικονομικών 

Εμπορικών Υποθέσεων 37ο έτος 

Κλάδος Εμπειρογνωμόνων 55ο έτος 

Ο κατά τα ανωτέρω καθορισμός ανωτάτου ορίου ηλι¬ 
κίας διορισμού υπαγορεύεται από την ιδιάζουσα φύση 
και τα καθήκοντα του εν λόγω προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2003 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-♦- 

Αριθ. Α-οικ. 54829/4034 (4) 

Καθορισμός όρων και προϋποθέσεων αναγραφής εμπο¬ 
ρικών διαφημίσεων στα Επιβατηγό Δημόσιας Χρήσης 
(ΕΔΧ) αυτοκίνητα. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παραγράφου 4 του άρθρου 8 του Ν. 3109/2003 
(Α' 38) «Ρύθμιση θεμάτων επιβατηγών δημόσιας χρήσης 
αυτοκινήτων και άλλες διατάξεις». 

β. Του άρθρου 29α του Ν. 1558/1985 (Α' 137) «Κυβέρ¬ 
νηση και Κυβερνητικά όργανα» όπως αυτό προστέθηκε 
με το άρθρο 27 του Ν. 2081/1992 (Α' 154) και αντικατα- 
στάθηκε με τη παράγραφο 2α του άρθρου 1 του Ν. 2469/ 
1997 (Α' 38). 


2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Επιτρέπεται κατόπιν σύναψης συμβάσεως με διαφη¬ 
μιστικές επιχειρήσεις, η αναγραφή εμπορικών διαφημί¬ 
σεων στα Επιβατηγό Δημόσιας Χρήσης (ΕΔΧ) αυτοκίνητα 
και η εκμετάλλευση αυτών (διαφημίσεων) από κάθε ιδιο¬ 
κτήτη Ε.Δ.Χ. αυτοκινήτου, όπως αυτός προσδιορίζεται 
στην παρ. 2, του άρθρου 1 του Ν. 3109/2003, του τους 
εξής όρους και προϋποθέσεις: 

α. Η αναγραφή των εμπορικών διαφημίσεων πραγματο¬ 
ποιείται εξωτερικά του οχήματος και μόνο στις θύρες αυ¬ 
τών πλην των παραθύρων. 

- Εσωτερικά του οχήματος και σε οποιοδήποτε σημείο 
προσφέρεταιγιατο σκοπό αυτό πληντου εμπρόσθιου και 
οπισθίου ανεμοθώρακα (παρμπρίζ) και παραθύρων. 

- Περιλαμβάνει ένα μόνο θέμα με καλαισθητική εμφάνι- 
ση. 

β. Η επιλογή των Ε.Δ.Χ. αυτοκινήτων στα οποία ανα¬ 
γράφεται κάθε φορά η διαφήμιση γίνεται από τα όργανα 
διοίκησης των παραπάνω ΑΈ. ή συνεταιρισμών ή από κά¬ 
θε ιδιοκτήτη Ε.Δ.Χ. αυτοκινήτου, μη ενταγμένου σ’ αυτά, 
κατά περίπτωση. 

2. Απαγορεύεται η αναγραφή των παραπάνω διαφημί¬ 
σεων, εφόσον αυτές: 

α. Αντίκεινται στις διατάξεις του άρθρου 9 του Ν. 
2251/1994 «Προστασίατων καταναλωτών» (ΦΕΚ 191 Α'), 
όπως αυτό τροποποιήθηκε με το άρθρο 3 της Κοινής 
Υπουργικής Απόφασης 21-496/2000 (ΦΕΚ 1545 Β')». 

β. Προσβάλλουν τη δημόσια τάξη. 

γ. Είναι γενικά κομματικού περιεχομένου. 

δ.Παρεμποδίζουν με οποιονδήποτε τρόπο την ασφαλή 
οδήγηση του Ε.Δ.Χ. αυτοκινήτου και την ορατότητα των 
επιβατών. 

3. Από την έναρξη ισχύος της παρούσας καταργείται η 
23382/599/1993 (ΒΊ04) απόφαση του Υπουργού Μετα¬ 
φορών και Επικοινωνιών. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2003 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΤΣΟΧΑΤΖΟΠΟΥΛΟΣ ΧΡ. ΒΕΡΕΛΗΣ 

-♦- 

Αριθ. οικ.Β-54871/4060 (5) 

Όροι, προϋποθέσεις και διαδικασία για το χαρακτηρισμό 
μιας περιοχής ως αστικής, μιας γραμμής ως αστικής ή 
υπεραστικής, καθώς και για τον καθορισμό αφετη¬ 
ριών, τερμάτων, διαδρομών στάσεων σταθμών, πρα¬ 
κτορείων εξυπηρέτησης και εκδοτηρίων εισιτηρίων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

α) της παραγράφου 1 του άρθρου 7 του Ν. 2963/2001 
(Α' 268) «Οργάνωση και λειτουργία των δημοσίων επιβα¬ 
τικών μεταφορών με λεωφορεία, τεχνικός έλεγχος οχη¬ 
μάτων και ασφαλείας χερσαίων μεταφορών και άλλες 
διατάξεις», 

β) του άρθρου 29ατου Ν. 1558/85 (Α' 137) «Κυβέρνηση 
και κυβερνητικά όργανα», όπως σε αυτό προστέθηκε το 
άρθρο 27του Ν. 2801/92 (Α' 154) και αντικαταστάθηκε με 
τηνπαράγραφο 2ατου άρθρου 1 του Ν. 2469/97 (Α' 125), 
γ) τη γνώμη της επιτροπής που συστάθηκε με την 
Β/22315/1781 /2002 απόφασή μας, όπως διατυπώνεται 
στο από 11.6.2002 πρακτικό αυτής, 
δ) το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

1) Αστική περιοχή για την καθιέρωση αστικής επιβατι¬ 
κής συγκοινωνίας 

Αστική περιοχή είναι η περιοχή, η οποία περιλαμβάνει 
πόλη αυτοτελή ως οικιστική μονάδα με τα προάστιά της 
και τους οικισμούς που βρίσκονται κοντά σ’ αυτή, καθώς 
και τα κέντρα παραθερισμού ή θαλάσσια λουτρά ή γενικά 
σημεία τουριστικής σημασίας, των οποίων οι μόνιμοι ή οι 
προσωρινοί κάτοικοι ευρίσκονται σε επαγγελματική ή και 
άλλη πρόσκαιρη ή μη εξάρτηση από την πόλη. 

2) Χαρακτηρισμός Αστικής περιοχής 

Με απόφαση του οικείου Νομαρχιακού Συμβουλίου με¬ 
τά από γνώμη του οικείου ΟΤΑ α' βαθμού, μία περιοχή χα¬ 
ρακτηρίζεται ως αστική, εφόσον συντρέχουν σωρευτικά 
οι παρακάτω προϋποθέσεις: 

α) Η περιοχή να περιλαμβάνει πόλη πραγματικού πλη¬ 
θυσμού κατά την τελευταία απογραφή του Κράτους, του¬ 
λάχιστον δέκα χιλιάδων (10.000) κατοίκων, ή κατ’ εξαίρε¬ 
ση τουλάχιστον πέντε χιλιάδων (5.000) κατοίκων, εφόσον 
πρόκειται για πρωτεύουσα νομού ή επαρχίας ή κέντρο 
τουρισμού ή παραθερισμού ή θαλασσίων λουτρών ή χει¬ 
μερινών σπορ. 

β) Η περιοχή να έχει έκταση τουλάχιστον 5 τετραγωνι¬ 
κών χιλιομέτρων και οι εντός αυτής αστικές επιβατικές 
γραμμές να έχουν μήκος τουλάχιστον 2 χιλιομέτρων. 

γ) Οι μετακινήσεις του πληθυσμού μέσα στην περιοχή 
αυτή να δικαιολογούν την ανάγκη εγκατάστασης αστικής 
επιβατικής συγκοινωνίας. 

Η συνδρομή των παραπάνω προϋποθέσεων βεβαιώνε¬ 
ται από την οικεία Υπηρεσία Μεταφορών & Επικοινωνιών 
λαμβανομένων υπόψη και σχετικών στοιχείων των αρμο¬ 
δίων υπηρεσιών, (της Στατιστικής Υπηρεσίας για την πε¬ 
ρίπτωση α, της Διεύθυνσης Τεχνικών υπηρεσιών του νο¬ 
μού ή του οικείου Δήμου για την περίπτωση β και της αρ¬ 
μόδιας υπηρεσίας Μεταφορών & Επικοινωνιών για την 
περίπτωση γ). 

3) Επέκταση αστικής περιοχής 

Με απόφαση του Νομαρχιακού Συμβουλίου μετά από 
γνώμη του οικείου ΟΤΑ α' βαθμού, μπορεί να επεκταθεί η 
αστική περιοχή εφόσον επήλθε μεταβολή στην περιοχή 
αυτή από τη δημιουργία νέων οικιστικών ή άλλων συ¬ 
γκροτημάτων (εκπαιδευτικά, νοσηλευτικά, επαγγελματι¬ 
κά κ.λπ.). 

4) Χαρακτηρισμός αστικής επιβατικής γραμμής 

α) Με απόφαση του οικείου Νομάρχη μετά από γνώμη 
του οικείου ΟΤΑ α' βαθμού, μια γραμμή χαρακτηρίζεται 
ως αστική και καθορίζονται η αφετηρία, η ενδιάμεση δια¬ 
δρομή, οι στάσεις και το τέρμα αυτής. Η αστική γραμμή 
έχει την αφετηρία και το τέρμα της μέσα στα όρια της 
αστικής περιοχής και εξυπηρετεί διάφορα σημεία αυτής. 

β) Απαραίτητη προϋπόθεση για τον χαρακτηρισμό μιας 
γραμμής ως αστικής είναι να έχει μήκος τουλάχιστον 2 χι¬ 


λιόμετρα και το οδικό δίκτυο το οποίο θα χρησιμοποιηθεί 
για την εξυπηρέτηση αυτής, να εξασφαλίζει την απρό¬ 
σκοπτη και ασφαλή διέλευση και κίνηση σε αυτό καταλ¬ 
λήλου τύπου και κλάσης αστικού ή ημιαστικού λεωφορεί¬ 
ου κάτω από συνήθεις καιρικές συνθήκες. 

Η συνδρομή της προϋπόθεσης αυτής βεβαιώνεται από 
την οικεία υπηρεσία Μεταφορών & Επικοινωνιών λαμβα¬ 
νομένων υπόψη και σχετικών στοιχείων από την τεχνική 
υπηρεσία του οικείου Δήμου ή από τη Διεύθυνση Τεχνι¬ 
κών Υπηρεσιών του νομού. 

5) Επέκταση αστικής γραμμής 

Με απόφαση του οικείου Νομάρχη μετά από γνώμη του 
οικείου ΟΤΑ α' βαθμού, μπορεί να τροποποιηθεί ή επε¬ 
κταθεί υφιστάμενη αστική επιβατική γραμμή, εφόσον συ¬ 
ντρέχουν οι προϋποθέσεις της προηγούμενης παραγρά¬ 
φου. 

Άρθρο 2 

1) Χαρακτηρισμός (ενδονομαρχιακής) επιβατικής 
γραμμής ως υπεραστικής 

α) Με απόφαση του οικείου Νομάρχη μια επιβατική 
γραμμή χαρακτηρίζεται ως υπεραστική και καθορίζονται 
η αφετηρία, η ενδιάμεση διαδρομή, οι στάσεις και το τέρ¬ 
μα αυτής, εφόσον υπάρχει ανάγκη μετακίνησης προσώ¬ 
πων μεταξύ δήμων, δημοτικών διαμερισμάτων, κοινοτή¬ 
των και ενδιάμεσων περιοχών. 

β) Απαραίτητη προϋπόθεση για το χαρακτηρισμό γραμ¬ 
μής ως υπεραστικής είναι το οδικό δίκτυο (εθνικό, επαρ¬ 
χιακό, δημοτικό, κοινοτικό κ.λπ.) το οποίο θα χρησιμοποι¬ 
ηθεί για την εξυπηρέτηση της, να εξασφαλίζει την απρό¬ 
σκοπτη και ασφαλή διέλευση και κίνηση σε αυτό, 
καταλλήλου τύπου και κλάσης υπεραστικού ή ημιαστικού 
λεωφορείου κάτω από συνήθεις καιρικές συνθήκες. 

Η συνδρομή της προϋπόθεσης αυτής βεβαιώνεται σύμ¬ 
φωνα με τα οριζόμενα στην περίπτωση (β) της παραγρά¬ 
φου 4 του άρθρου 1 της παρούσας. 

2) Επέκταση (ενδονομαρχιακής) υπεραστικής επιβατι¬ 
κής γραμμής 

Με απόφαση του οικείου Νομάρχη, μπορεί να τροπο¬ 
ποιηθεί ή επεκταθεί υφιστάμενη υπεραστική επιβατική 
γραμμή, εφόσον συντρέχουν οι προϋποθέσεις της προη¬ 
γούμενης παραγράφου. 

Άρθρο 3 

Καθιέρωση νέων υπεραστικών 
διανομαρχιακών γραμμών 

1. Για την καθιέρωση των νέων υπεραστικών διανομαρ- 
χιακών γραμμών εφαρμόζονται, από τα κατά περίπτωση 
αρμόδια όργανα, οι διαδικασίες και οι προϋποθέσεις που 
καθορίζονται με τις παραγράφους 5 και 6 του άρθρου 7 
του Ν. 2963/2001 (Α'268). 

2. Στις σχετικές αποφάσεις (Νομάρχη ή του ή των Γ ενι¬ 
κών Γραμματέων Περιφέρειας αντίστοιχα) ορίζονται ρη¬ 
τά η πόλη όπου η αφετηρία της γραμμής (πρωτεύουσα ή 
Δήμος του νομού), η διαδρομή μέσω πρωτευουσών ή άλ¬ 
λων κυρίων πόλεωντων ενδιάμεσων νομώνπου διέρχεται 
η γραμμή και η πόλη όπου το τέρμα της γραμμής (Αθήνα 
ή Θεσσαλονίκη κατά την παράγραφο 5 και πρωτεύουσα ή 
Δήμος νομού κατά την παράγραφο 6, των ίδιων ως άνω 
διατάξεων). 

3. Η καταλληλότητα των θέσεων αφετηρίας, τέρματος 
και στάσης λεωφορείων στις παραπάνω περιοχές των 

γραμμών που καθιερώνονται σύμφωνα με τις προαναφε- 
ρόμενες διατάξεις, ορίζονται από τον οικείο νομάρχη, 
σύμφωνα με το άρθρο 4 της παρούσας, μετά από αίτηση 
του ή των συγκοινωνιακών φορέων που εξυπηρετούν τη 
συγκεκριμένη γραμμή. 

4. Η εξυπηρέτηση των γραμμών του παρόντος άρθρου 
διενεργείται με δρομολόγια λεωφορείων που καθορίζο¬ 
νται κατά το άρθρο 8του Ν. 2963/2001 (Α'268), σύμφωνα 
με τα όσα ορίζουν οι διατάξεις του άρθρου 9 του νόμου 
αυτού. 

Άρθρο 4 

Αφετηρίες - τέρματα - διαδρομές - στάσεις 

1. Για τον καθορισμό αφετηριών, τερμάτων, στάσεων 
και διαδρομών επιβατικών γραμμών λαμβάνονται υπόψη: 

α) Η καλύτερη και απρόσκοπτη εξυπηρέτηση του επι¬ 
βατικού κοινού και η διευκόλυνση για τη μετεπιβίβασήτου 
σε άλλα μέσα μαζικής μεταφοράς. 

β) Η επιβάρυνση ή μη της ομαλής και ασφαλούς διεξα¬ 
γωγής της οδικής κυκλοφορίας οχημάτων και πεζών, η 
ευχερής και ακίνδυνη πραγματοποίηση ελιγμών και στά¬ 
σεων υπό των λεωφορείων. 

γ) Η αποφυγή οχλήσεων σε σχολεία, νοσηλευτικά ιδρύ¬ 
ματα και κλινικές. 

δ) Οι σχετικές διατάξεις του Κώδικα Οδικής Κυκλοφο¬ 
ρίας. 

2. Δεν επιτρέπεται ο καθορισμός των εγκαταστάσεων 
αφετηρίας και τέρματος: 

α) Προ εκπαιδευτηρίων, νοσηλευτικών ιδρυμάτωνή κλι¬ 
νικών. 

β) Σε δρόμους που διαθέτουν οδόστρωμα πλάτους μι¬ 
κρότερο των 6,00 μ. ή εμφανίζουν μεγάλη κατά μήκος κλί¬ 
ση. 

γ) Σε μικρότερη των 30 μέτρων απόσταση από διασταυ¬ 
ρώσεις δρόμων. 

δ) Σε θέσεις που δεν επιτρέπουν την ασφαλή στάθμευ¬ 
ση και κίνηση των λεωφορείων καθώς και την ασφαλή και 
ευχερή επιβίβαση και αποβίβαση των επιβατών. 

ε) Σε απομακρυσμένα σημεία αραιοκατοικημένης πε¬ 
ριοχής ή σε θέσεις που δεν εξυπηρετούν συμμετρικά την 
γύρω περιοχή, δια την οποία δημιουργούνται οι γραμμές. 

στ) Εκτός του χώρου που περιλαμβάνει σταθμούς εκκι- 
νήσεως και αφίξεως υπεραστικών λεωφορείων μαζί με 
την γύρω περιοχή (για αφετηρία ή τέρμα υπεραστικών 
γραμμών). 

3. Δεν επιτρέπεται ο καθορισμός στάσεως αστικής ή 
υπεραστικής γραμμής σε αποστάσεις: 

α) Μικρότερες των 300 (ή των 500 μέτρων, προκειμένου 
περί των αραιοκατοικημένων περιοχών) ή 1000 μέτρων, 
αντίστοιχα, από υπάρχουσες άλλες (στάσεις) προς την 
αυτή κατεύθυνση. 

β) Μικρότερες των 50 μέτρων μετρημένες κατά μήκος 
του άξονα της οδού από υπάρχουσες άλλες στάσεις προς 
την αντίθετη κατεύθυνση και στην περίπτωση οδού με μια 
λωρίδα κυκλοφορίας κατά κατεύθυνση. 

γ) Μικρότερες των 25 μέτρων, από σημασμένες διαβά¬ 
σεις πεζών και από ισόπεδους οδικούς κόμβους επί των 
οποίων η κυκλοφορία δεν ρυθμίζεται με φωτεινούς σημα¬ 
τοδότες ή των 50 μέτρων από ισόπεδους οδικούς κόμ¬ 
βους, επί των οποίων η κυκλοφορία ρυθμίζεται με φωτει¬ 
νούς σηματοδότες και ισόπεδες σιδηροδρομικές διαβά¬ 
σεις γενικά. 


4. Δεν επιτρέπεται ο καθορισμός γραμμής, αστικής ή 
υπεραστικής: 

α) Παράλληλα και σε μικρή απόσταση από αντίστοιχη 
άλλη, που εξυπηρετεί την ίδια περιοχή. 

β) Που χρησιμοποιεί πολύπλοκη διαδρομή. 

γ) Που χρησιμοποιεί μη ασφαλτοστρωμένους δρόμους 
με κλίση μεγαλύτερη του δέκα στα εκατό (10%). 

5. Δεν επιτρέπεται ο καθορισμός στάσεων σε αυτοκινη¬ 
τοδρόμους και οδούς ταχείας κυκλοφορίας, εκτός εάν 
έχουν διαμορφωθεί ειδικοί χώροι για το σκοπό αυτό και 
μετά από έγκριση της αρμόδιας διαχειριστικής της οδού 
αρχής. 

Άρθρο 5 

Πρακτορεία εξυπηρέτησης - εκδοτήρια εισιτηρίων 

1. Πρακτορεία εξυπηρέτησης και εκδοτήρια εισιτηρίων 
χαρακτηρίζονται οι χώροι που διατηρούνται από τους συ¬ 
γκοινωνιακούς φορείς ή από εξουσιοδοτημένους πρά¬ 
κτορες αυτών σε διάφορα σημεία των πόλεων, του ιδίου 
ή άλλου νομού που εξυπηρετούν, για τη διευκόλυνση του 
επιβατικού κοινού (έκδοση εισιτηρίων, κρατήσεις θέσε¬ 
ων, διακίνηση ασυνόδευτων μικροδεμάτων κλπ.). 

2. Τα πρακτορεία ή εκδοτήρια πρέπει ανάλογα, με την 
επιβατική κίνηση, να διαθέτουν άνετους, καθαρούς και 
επαρκείς χώρους υποδοχής και υγιεινής των επιβατών. 
Επίσης, μπορούν να συμπίπτουν με το σημείο που έχει κα- 
θορισθεί ως αφετηρία, τέρμα ή στάση λεωφορείων επι¬ 
βατικής γραμμής, για την επιβίβαση ή αποβίβαση επιβα¬ 
τών και να συστεγάζονται με καταστήματα που προσφέ¬ 
ρουν καφέ, φαγητό, κλπ, για την άνετη και ευχάριστη 
αναμονή και εξυπηρέτηση των ταξιδιωτών. 

3. Εκδοτήρια εισιτηρίων τύπου περιπτέρου (μεταφερό- 
μενα) μπορεί να τοποθετούνται για την εξυπηρέτηση του 
επιβατικού κοινού σε αφετηρίες ή τέρματα γραμμών ή σε 
άλλες θέσεις, μετά από προηγούμενη έγκριση της αρμό¬ 
διας για το χώρο αρχής. 

4. Οι χώροι εξυπηρέτησης επιβατώντης παραγράφου 1 
του παρόντος άρθρου δεν αποτελούν εγκαταστάσεις υπό 
τηνέννοιατωνδιατάξεωντου άρθρου 4του Ν. 2465/1997 
(Α' 28). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2003 

Ο ΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ.55108/5451 (6) 

Τροποποίηση της 36927/4751/2002 (Β' 847) υπουργικής 
απόφασης «Όροι και προϋποθέσεις για τη χορήγηση 
αδειών ίδρυσης και λειτουργίας Ιδιωτικών ΚέντρωνΤε- 
χνικού Ελέγχου Οχημάτων (Ι.Κ.Τ.Ε.Ο.)». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 2, του άρθρου 37, του Ν. 2963/2001 (Α' 268) 
«Οργάνωση και λειτουργία των δημόσιων επιβατικών με¬ 
ταφορών με λεωφορεία, τεχνικός έλεγχος οχημάτων και 
ασφάλεια χερσαίων μεταφορών και άλλες διατάξεις». 

β. Του άρθρου 29Ατου Ν. 1558/85 (Α' 137) «Κυβέρνηση 
και Κυβερνητικά Όργανα» όπως αυτό προστέθηκε με το 
άρθρο 27του Ν. 2081/92 (Α' 154) και αντικαταστάθηκε με 
το άρθρο 1 παρ. 2α του Ν. 2469/97 (Α' 38) «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» 

γ. Της 50060/13559/5.9.0 (Β' 1156) απόφασης του Πρω¬ 
θυπουργού και του Υπουργού Μεταφορών και Επικοινω¬ 
νιών για την ανάθεση αρμοδιοτήτων στον Υφυπουργό Με¬ 
ταφορών και Επικοινωνιών. 

2. Την ανάγκη τροποποίησης της εν θέματι απόφασης. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Η 36927/4751/2002 απόφαση του Υπουργού Μεταφο¬ 
ρών και Επικοινωνιών «Όροι και προϋποθέσεις για τη χο¬ 
ρήγηση αδειών ίδρυσης και λειτουργίας Ιδιωτικών Κέ¬ 
ντρων Τεχνικού Ελέγχου Οχημάτων (Ι.Κ.Τ.Ε.Ο.)» τροπο¬ 
ποιείται ως ακολούθως: 

1. Άρθρο 4: 

α. Το πρώτο εδάφιο της παραγράφου 1, αντικαθίσταται 
ως εξής: 

«1. Σε περίπτωση που το I. Κ.Τ.Ε.Ο. ιδρύεται σε περιοχές 
εντός εγκεκριμένου σχεδίου πόλεως ή εντός ορίων οικι¬ 
σμού προϋφισταμένων του έτους 1923 ή οριοθετημένων 
σύμφωνα μετους όρουςτου από 24.4.1985 Π.Δ. (ΦΕΚ181 
Δ') εκτός αμιγούς κατοικίας, ή σε περιοχές μη οχλούσας 
βιομηχανίας - βιοτεχνίας, οχλούσας βιομηχανίας - βιοτε¬ 
χνίας και χονδρεμπορίου, η κυκλοφοριακή σύνδεση δια¬ 
μορφώνεται με την κατασκευή: 

α) ενιαίας εισόδου - εξόδου, πλάτους 6 μ. ως 10 μ. ή 

β) χωριστής εισόδου - εξόδου, πλάτους 4 μ. έως 8 μ. η 
κάθε μία, που βρίσκονται η μία παραπλεύρως της άλλης 
και διαχωρίζονται με ενδιάμεση νησίδα πλάτους τουλάχι¬ 
στον 4 μ, ή 

γ) χωριστής εισόδου - εξόδου, πλάτους 4 μ. ως 8 μ. η κά¬ 
θε μία, με κυκλοφοριακές συνδέσεις προς δύο ανεξάρτη¬ 
τες μεταξύ τους οδούς (π.χ. γωνιακό, διαμπερές οικόπε¬ 
δο κ.λπ.)» 

β. Η παράγραφος 2, αντικαθίσταται ως εξής: 

«2. Σε περίπτωση που το Ι.Κ.Τ.Ε.Ο. ιδρύεται σε περιοχή 
εκτός εγκεκριμένου σχεδίου πόλεως ή εκτός ορίων οικι¬ 
σμών προϋφισταμένων του έτους 1923 ή οριοθετημένων 
σύμφωνα μετους όρουςτου από 24.4.85 Π.Δ. (ΦΕΚ 181 
Δ'), επί εθνικής ή επαρχιακής οδού, απαιτείται διαμόρφω¬ 
ση κυκλοφοριακής σύνδεσης, σύμφωνα μετά οριζόμενα 
για τις εγκαταστάσεις του άρθρου 24, του Β.Δ. 465/1970 
(Α' 150), όπως ισχύει, πληρουμένων όλων των σχετικών 
όρων και προϋποθέσεων περί ορατότητας και αποστάσε¬ 
ων από συμβολές οδών, που περιλαμβάνονται στο εν λό¬ 
γω Διάταγμα,όπως ισχύει. 

Σε περίπτωση που το Ι.Κ.Τ.Ε.Ο. ιδρύεται σε περιοχή 
εκτός εγκεκριμένου σχεδίου πόλεως ή εκτός ορίων οικι¬ 
σμών προϋφισταμένων του έτους 1923 ή οριοθετημένων 
σύμφωνα με τους όρους του από 24.4.85 Π.Δ (ΦΕΚ 181 
Δ'), αλλά επί δημοτικής ή κοινοτικής οδού ή κοινόχρηστης 
αγροτικής οδού κατασκευάζεται είσοδος και έξοδος, 
όπως περιγράφεται στην παρ. 1, του παρόντος άρθρου, 
πληρουμένων όμως πάντοτε όλων των σχετικών όρων και 
προϋποθέσεων περί ορατότητας και αποστάσεων από 
συμβολές οδών, που περιλαμβάνονται στο παραπάνω 
Β.Δ. (465/70) όπως ισχύει». 


2. Άρθρο 6: 

α. Η παράγραφος 1, αντικαθίσταται ως εξής: 

«1. Κάθε Ι.Κ.Τ.Ε.Ο. διαθέτει απαραιτήτως κτίριο ελέγ¬ 
χων, χώρους διοίκησης και εξυπηρέτησης πολιτών, βοη¬ 
θητικούς χώρους εξυπηρέτησης και θέση για τη λειτουρ¬ 
γία της πύλης. Εκτός των κτιριακών εγκαταστάσεων του 
Ι.Κ.Τ.Ε.Ο. διαμορφώνονται χώροι αναμονής και στάθμευ¬ 
σης των προς έλεγχο οχημάτων (πριν και μετά τον έλεγ¬ 
χο), χώρος στάθμευσης των αυτοκινήτων του προσωπι¬ 
κού, ο οποίος μπορεί να βρίσκεται και στο τυχόν υπόγειο 
των κτιριακών εγκαταστάσεων του Ι.Κ.Τ.Ε.Ο. Οι κύριες 
δραστηριότητες του Ι.Κ.Τ.Ε.Ο. (τεχνικός έλεγχος και εξυ¬ 
πηρέτηση πολιτών) αναπτύσσονται στον ισόγειο χώρο 
του ή των κτιρίων.» 

β. Το δ' εδάφιο της παρ. 2 αντικαθίσταται ως εξής: 

«Η είσοδος και η έξοδος του κτιρίου είναι κατά το δυνα¬ 
τόν ελεύθερες δομικών στοιχείων και καλύπτονται από 
πόρτες (πτυσσόμενες ή ολόσωμες) ή ρολά ασφαλείας με 
ενσωματωμένο υαλοπίνακα ή άλλο κατάλληλο διαφανές 
υλικό, που ανοίγουν και κλείνουν αυτόματα». 

γ. Στο τέλος της παραγράφου 2 προστίθεται εδάφιο 
που έχει ως εξής: 

«Επίσης, είναι επιτρεπτή η κατασκευή πρόσθετων λάκ¬ 
κων κατόπτευσης σε κατάλληλο και επαρκή χώρο εντός 
του κτιρίου ελέγχου, στους οποίους διενεργείται ο προ- 
βλεπόμενος οπτικός έλεγχος σε αυτοκίνητα που παρου¬ 
σιάζουν εκτεταμένες ελλείψεις, η τεκμηρίωση των οποίων 
είναι χρονοβόρα. Η κατασκευή, οι εν γένει τεχνικές προ¬ 
διαγραφές και ο εξοπλισμός τους είναι σύμφωνες με τα 
προβλεπόμενα για τους κύριους λάκκους κατόπτευσης. 
Ο έλεγχος του θορύβου των οχημάτων, εφόσον καθορι- 
σθεί τέτοιος, γίνεται σε κατάλληλο χώρο, εντός ή εκτός 
του στεγασμένου χώρου ελέγχων, κατά τη κρίση της Υπη¬ 
ρεσίας που χορηγεί την άδεια.» 

δ. Προστίθεται παράγραφος 6 που έχει ως εξής: 

«6. Από την είσοδο του οικοπέδου του ΙΚΤΕΟ, μέχρι το 
χώρο αναμονής και στάθμευσης των προς έλεγχο οχημά¬ 
των υπάρχει κατάλληλη θέση, η οποία αποτυπώνεται στο 
σχέδιο σήμανσης (περίπτωση η', παρ.4, άρθρου 8, της πα¬ 
ρούσας), για την εξυπηρέτηση της λειτουργίας της πύ¬ 
λης. Η θέση αυτή είναι κατάλληλα στεγασμένη με μόνιμη 
ή προσωρινή κατασκευή, με την απαραίτητη υποδομή για 
τη λειτουργία του τερματικού και θα εξασφαλίζει άνετη 
και απρόσκοπτη από καιρικές συνθήκες εργασία του χει¬ 
ριστή. Ως λειτουργία της πύλης νοείται η υποδοχή των 
προς έλεγχο οχημάτων και η εισαγωγή στοιχείων τους 
στο σύστημα μηχανογράφησης, σύμφωνα μετά άρθρο 2 
της υ.α 58413/7516/02 (Β' 1350) και επίσης, προαιρετικά, 
έλεγχος των εκπεμπόμενων καυσαερίων.» 

3. Άρθρο 8: 

α. Η παράγραφος 4 αντικαθίσταται ως εξής: 

«4. Για την χορήγηση της άδειας ίδρυσης υποβάλλεται 
από τον ενδιαφερόμενο σχετική αίτηση, η οποία συνο¬ 
δεύεται από τα παρακάτω δικαιολογητικά: 

α. Υπεύθυνη δήλωση του άρθρου 8 του Ν. 1599/1986, 
που βεβαιώνει την κυριότητα ή κατοχή: 

ί) Οικοπέδου επιφάνειας τουλάχιστον 1.500 τ.μ. σε πε¬ 
ριοχές των νομών Αττικής και Θεσσαλονίκης εντός σχεδί¬ 
ου πόλεως ή εντός ορίων οικισμού προϋφισταμένων του 
έτους 1923 ή οριοθετημένου σύμφωνα μετους όρουςτου 
από 24.4.1985 Π.Δ. (ΦΕΚ 181 Δ') εκτός αμιγούς κατοικίας, 

ή 

ϋ) Γηπέδου επιφάνειας τουλάχιστον 4.000 τ.μ. σε εκτός 
σχεδίου πόλεως ή οικισμού περιοχές όλης της χώρας, 
επιφυλασσομένης της υπάρξεως ειδικών πολεοδομικών 
διατάξεων στις συγκεκριμένες περιοχές. 

Στην ίδια υπεύθυνη δήλωση βεβαιώνεται ότι το οικόπε¬ 
δο ή γήπεδο είναι κατάλληλο για την εγκατάσταση και λει¬ 
τουργία ιδιωτικού Κ.Τ.Ε.Ο. με έναν τουλάχιστο διάδρομο 
ελέγχου επιβατηγών ιδιωτικής χρήσης (Ε.Ι.Χ.) αυτοκινή¬ 
των και τους αναγκαίους χώρους για την αναμονή των 
ελεγχομένων οχημάτων, την εξυπηρέτηση των κατόχων 
οχημάτων και τις βοηθητικές λειτουργίες του Κ.Τ.Ε.Ο., 
σύμφωνα με τους όρουςτου άρθρου 34 παρ. 3 καιτου άρ¬ 
θρου 36 του Ν. 2963/2001 σε συνδυασμό με το άρθρο 3 
της παρούσας. 

β. Τοπογραφικό διάγραμμα της περιοχής, σε τρία αντί¬ 
τυπα, υπό κλίμακα 1:500, στο οποίο αποτυπώνεται η πε¬ 
ριμετρική έκταση σε απόσταση 150 μ. από τα όρια του οι¬ 
κοπέδου, στο οποίο θα λειτουργήσει το I.Κ.Τ.Ε.Ο. και στο 
οποίο σημειώνονται η οικοδομική και η ρυμοτομική γραμ¬ 
μή, εφόσον υφίστανται, το κτίριο και η γενική διάταξη του 
I.Κ.Τ.Ε.Ο., οι χώροι αναμονής των ελεγχόμενων οχημά¬ 
των, οι χώροι προσπέλασης (εισόδου και εξόδου) των 
οχημάτων, η κυκλοφοριακή σύνδεση του I. Κ.Τ.Ε.Ο. με την 
προ αυτού οδό και όλα τα στοιχεία που σχετίζονται με την 
πλήρωση των προϋποθέσεων των παραγράφων 3,4 και 5 
του άρθρου 34 καθώς και του άρθρου 36 του Ν. 2963/ 
2001 (ΦΕΚ 268Α') σε συνδυασμό μετά άρθρα 3 έως και 7 
της παρούσας. 

Το τοπογραφικό διάγραμμα υπογράφεται από τον κατά 
νόμο υπεύθυνο μηχανικό και θεωρείται από την αρμόδια 
υπηρεσία του ΥΠΕΧΩΔΕ ή της Νομαρχίας αναφορικά με 
την πλήρωση των όρων χωροθέτησης του άρθρου 34 
παρ. 3 καιτου άρθρου 36του Ν. 2963/2001 σε συνδυασμό 
και με το άρθρο 3 (παρ. 1 και 2) της παρούσας. Αντί της 
θεώρησης μπορεί να υποβληθεί σχετική βεβαίωση από 
την ανωτέρω υπηρεσία. Μαζί με το τοπογραφικό διά¬ 
γραμμα υποβάλλεται και υπεύθυνη δήλωση του άρθρου 
8 του Ν. 1599/1986του ως άνω μηχανικού ότιπληρούνται 
οι προϋποθέσεις των παραγράφων 3, 4 και 5 του άρθρου 
34 καθώς και του άρθρου 36 του Ν. 2963/2001 (ΦΕΚ 
268Α'), ως προς την καταλληλότητα του οικοπέδου για 
την ίδρυση και λειτουργία ιδιωτικού Κ.Τ.Ε.Ο. 

γ. Αναλυτική τεχνική περιγραφή, σε τρία αντίτυπα, των 
κτιριακών εγκαταστάσεων του I.Κ.Τ.Ε.Ο., η οποία περι¬ 
λαμβάνει και περιγραφή της κυκλοφορίας των οχημάτων 
στο I.Κ.Τ.Ε.Ο. απότηνείσοδο μέχρι το πέρας του ελέγχου 
και τις απαραίτητες θέσεις στάθμευσης και αναμονής. 

δ. Κατόψεις όλων των επιπέδων των κτιρίων του 
I.Κ.Τ.Ε.Ο. (επί των κατόψεων αναφέρονται τα υλικά που 
θα χρησιμοποιηθούν για την κατασκευή), όπως αναλυτι¬ 
κά περιγράφονται στα άρθρα 6 και 7 της παρούσας και 
χαρακτηριστικές τομές και όψεις των παραπάνω κτι¬ 
ρίων. 

ε. Αναλυτική τεχνική περιγραφή, σε τρία αντίτυπα, των 
ηλεκτρομηχανολογικών εγκαταστάσεων του I.Κ.Τ.Ε.Ο. 
διαρθρωμένη στα εξής κεφάλαια: Ηλεκτρολογικά (ασθε¬ 
νή ρεύματα, φωτισμός, τροφοδοσία μηχανημάτων), 
ύδρευση, αποχέτευση (αντλίες ακαθάρτων, εσχάρες και 
σηπτική/στεγανή διάταξη), κλιματισμός, εξαερισμός, πε¬ 
πιεσμένος αέρας και αφορά το κτίριο ελέγχων, τους χώ¬ 
ρους διοίκησης - εξυπηρέτησης πολιτών, τους βοηθητι¬ 
κούς χώρους εξυπηρέτησης και τον περιβάλλοντα χώρο 
του I.Κ.Τ.Ε.Ο. 


στ) Ηλεκτρομηχανολογικές μελέτες και σχέδια, σε τρία 
αντίτυπα, και ειδικότερα: 

στί) Πλήρη ηλεκτρολογικά σχέδια των κτιρίων. Τα σχέ¬ 
δια συνοδεύονται από ιδιαίτερο τεύχος υπολογισμών. 

στ2) Πλήρη σχέδια ύδρευσης και αποχέτευσης. Τα σχέ¬ 
δια συνοδεύονται από ιδιαίτερο τεύχος υπολογισμών. 

στ3) Πλήρη σχέδια εξαερισμού. Τα σχέδια συνοδεύο¬ 
νται από ιδιαίτερο τεύχος υπολογισμών. 

στ4) Πλήρη σχέδια ηλεκτροφωτισμού του περιβάλλο¬ 
ντος χώρου. Τα σχέδια συνοδεύονται από ιδιαίτερο τεύ¬ 
χος υπολογισμών. 

στ5) Πλήρες σχέδιο ύδρευσης αποχέτευσης του περι¬ 
βάλλοντος χώρου. 

ζ. Μελέτη εγκατάστασης αυτομάτων γραμμών ελέγχου 
καιτου λοιπού εξοπλισμού του I.Κ.Τ.Ε.Ο. Η μελέτη αυτή 
υποβάλλεται σε τρία αντίτυπα και περιλαμβάνει όλα τα 
μηχανήματα και τις εγκαταστάσεις που είναι απαραίτητα 
για την αυτοματοποίηση του ελέγχου σύμφωνα με τις 
εκάστοτε ισχύουσες διατάξεις, την τεχνική περιγραφή 
τους και την διαδικασία ελέγχων. 

η. Σχέδια σήμανσης (που απεικονίζονται επί σχεδίου γε¬ 
νικής διάταξης του Ι.Κ.Τ.ΕΟ.), σε τρία αντίτυπα. Στα σχέ¬ 
δια αυτά θα περιλαμβάνεται η κατακόρυφη και οριζόντια 
σήμανση, τόσο παρά τις εισόδους - εξόδους του 
I.Κ.Τ.Ε.Ο., όσο και μέσα στο I.Κ.Τ.Ε.Ο. δηλ. βέλη πορείας 
οχημάτων, πινακίδες απαγορευτικές, αναγγελίας κινδύ¬ 
νου, πληροφοριακές - προειδοποιητικές, τυχόν ηχητική 
σήμανση και όποιο άλλο υλικό απαιτείται για την ενημέ¬ 
ρωση και καθοδήγηση του κυρίως κοινού, των Ατόμων με 
Ειδικές Ανάγκες και των οδηγών. 

θ. Βεβαίωση της αρμόδιας Αρχής ότι υπεβλήθη Μελέτη 
Περιβαλλοντικών Επιπτώσεων, σύμφωνα με τις ισχύου- 
σες διατάξεις. 

I. Έγκριση κυκλοφοριακής σύνδεσης, όπου απαιτείται, 
σύμφωνα με τις διατάξεις της παρ. 2, του άρθρου 4, της 
παρούσας, ή έγκριση απότμησης πεζοδρομίου από τον 
οικείο Δήμο ή Κοινότητα για τα εντός σχεδίου πόλεως υπό 
ίδρυση I.Κ.Τ.Ε.Ο 

ια. Προϋπολογισμός, σε τρία αντίτυπα, της δαπάνης 
των ειδικών Η/Μ εγκαταστάσεων, υπογραφόμενος από 
τον κατά Νόμο υπεύθυνο διπλωματούχο Μηχανολόγο¬ 
Ηλεκτρολόγο Μηχανικό ή Τεχνολόγο Μηχανολόγο μηχα¬ 
νικό. 

ιβ. Παράβολο υπέρ του Δημοσίου, όπως καθορίζεται 
κάθε φορά από την Κ.Υ.Α. των Υπουργών Οικονομικών και 
Μεταφορών και Επικοινωνιών του άρθρου 36 εδάφιο η' 
του Ν. 2963/2001. 

ιγ. Βεβαίωση του Τ.Ε.Ε. (για διπλωματούχους Μηχανι¬ 
κούς) ή της Ε.Ε.Τ.Ε.Μ. αντίστοιχα (για Τεχνολόγους Μη¬ 
χανικούς), ότι οι υπογράφοντες Τεχνικοί είναι μέλη των 
αντιστοίχων Φορέων, έχουν εκπληρώσει τις τρέχουσες 
υποχρεώσεις και δεν είναι δημόσιοι υπάλληλοι." 

β. Οι παράγραφοι 6, 7, 8, 9 και 10, αναριθμούνται σε 5, 
6, 7, 8 και 9, αντίστοιχα. 

γ. Προστίθεται παράγραφος 10 που έχει ως εξής: 

«10. Σε περίπτωση που ο δικαιούχος άδειας ίδρυσης 
επιθυμεί την αλλαγή οποιωνδήποτε, από τα υποβληθέντα 
κατά το στάδιο χορήγησής της, σχεδίων και λοιπών στοι¬ 
χείων, υποβάλλει αίτηση συνοδευόμενη μετά σχέδια αυ¬ 
τά που απεικονίζουντις αιτούμενες μεταβολές. Τα σχέδια 
αυτά συνοδεύονται απαραίτητα και από τεχνική έκθεση, 
στην οποία περιγράφονται οι αιτούμενες μεταβολές. Εάν 
προκύπτει ότι, το μέγεθος των ανωτέρω μεταβολών είναι 

τέτοιο ώστε να επιφέρει τροποποίηση του υποβληθέντος 
σχετικού προϋπολογισμού, που αναφέρεται στην παρ. 
4.ια, υποβάλλεται νέος προϋπολογισμός, οι αντίστοιχες 
αμοιβές και τα λοιπά στοιχεία που απαιτούνται κατά περί¬ 
πτωση. Εφόσον εγκριθεί η αιτηθείσα μεταβολή, η αρχική 
άδεια ίδρυσης παραμένει σε ισχύ.» 

4. Η παράγραφος 4, του άρθρου 10, αντικαθίσταται ως 
εξής: 

«4. Εναν (1) υπάλληλο για τη λειτουργία της πύλης του 
Ι.Κ.Τ.Ε.Ο. κάτοχο απολυτηρίου λυκείου εφόσον δε διε- 


νεργείται έλεγχος καυσαερίων. Εάν στην πύλη γίνεται και 
έλεγχος καυσαερίων, ο ανωτέρω υπάλληλος πρέπει να 
έχει άδεια ελεγκτή Ι.Κ.Τ.Ε.Ο.» 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 2003 

Ο ΥΦΥΠΟΥΡΓΟΣ 

ΕΜΜΑΝΟΥΗΛ ΣΤΡΑΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




